**Speed Monster, a betű és szavak társasjátéka**

A világűrből érkező lények elérték a Földet. Kommunikálni akarnak velünk, de… meg kell tanulniuk a nyelvünket. Alkoss szavakat azzal a kezdőbetűvel, ami az adott kártyán található, hogy az űrlények kommunikálni tudjanak velünk.

De ez nem ilyen egyszerű! Azokra a szavakra is emlékezned kell amiket játékostársaid mondtak!

Ezek a kedves lények egy messzi galaxisból érkeztek a Földre, és beszélni akarnak velünk, de sajnos még nem ismerik a nyelvünket. Mondj szavakat a kártyákon lévő kezdőbetűkkel, hogy az idegenek könnyebben megtanulják a kommunikációt - de figyelj jól, nem elég új szavakat mondani, a korábbiakra is vissza kell emlékezni!

**Előkészületek:**

Keverd meg a kártyákat, majd oszd szét őket egyenlően a játékosok között! A játékosok helyezzék a kapott kártyákat egy képpel lefelé fordított pakliban maguk elé.

**Játékszabály:**

A játékosok az óramutató járása szerint, felváltva következnek. Amikor rád kerül a sor, húzd fel a paklid legfelső kártyáját, és képpel felfelé rakd az asztal közepére, ahol mindenki látja és eléri. Ha két egymást követő kártyán ugyanaz az űrlény vagy ugyanaz a betű szerepel, a játékosoknak az asztal közepén lévő kupacra kell csapniuk. A leggyorsabb játékosnak mondania kell egy szót, ami a legfelső kártyán lévő betűvel kezdődik, szét kell osztania a középen lévő paklit a többi játékos között, majd fel kell húznia a paklija legfelső lapját, és középre kell tennie a megszokott módon.

A játék folytatódik, és mikor ismét ugyanaz az űrlény vagy ugyanaz a betű bukkan fel két egymást követő kártyán, a leggyorsabban csapó játékosnak először az előző szót kell kimondani, ez után kell szót mondania a legfelső kártyán lévő betűvel. Ilyen módon egyre több és több szót kell megjegyezni. Hibának számít, ha a szavak felsorolásakor eltéveszted a sorrendet vagy kihagysz egy szót, vagy úgy csapsz középre, hogy nem volt egyforma űrlény vagy betű a két egymást követő kártyán. Ha hibáztál, fel kell venned a középen lévő kártyákat, és a paklid aljára kell tenned őket. Ezután új forduló kezdődik, új szavakkal (az előző "szóláncot" már nem kell majd felsorolni).

**A játék vége:**

Amint egy játékosnak az összes kártyája elfogyott, megnyerte a játékot!

**A doboz tartalma:**

* 50 kártya